Pozvali 52-godišnjaka jer nisu imali igrača, on zabio hat-trick

NK Orač iz Petrijanca kraj Varaždina prošao je u 2. kolo županijskog kupa uz hat-trick malonogometnog veterana Branka Telebara (52) kojega su pozvali da zaigra jer nisu imali dovoljno igrača

<p><strong>Branko Telebar</strong> (52) postao je varaždinska zvijezda! Gospodin u šestom desetljeću života zaigrao je u utakmici prvog kola nogometnog kupa ŽNS Varaždin za <strong>NK Orač</strong> protiv <strong>Trnja</strong> proteklog vikenda jer Orač nije imao dovoljan broj igrača.</p><p>I ne samo da je zaigrao, čovjek je pokazao nogometno umijeće te je u remiju 3-3 u Petrijancu zabio <strong>hat-trick</strong>, vraćavši svoju momčad triput iz zaostatka!</p><p>Da slavlje za navijače Orača bude veće, njihov je klub prošao dalje pobijedivši Trnje u raspucavanju 6-5, prenosi <strong><a href="https://evarazdin.hr/nasim-krajem/orac-prosao-u-2-kolo-kupa-uz-hattrick-52-godisnjeg-branka-telebara-379369/" target="_blank">eVaraždin</a></strong>.</p><p>Iako su za Telebara ozbiljne godine za bavljenje nogometom odavno prošle, i dalje je aktivan u malom nogometu. S varaždinskim rekrativcima, "crno-bijelim majstorima", igra Međunarodnu malonogometnu crno-bijelu ligu.</p><p>Nakon ovoga možda bi mogao razmisliti i o angažmanu na velikom nogometnom terenu.</p><p>NK Orač iz Petrijanca, malog mjesta 10 kilometara zapadno od Varaždina, prošle je sezone osvojio Treću ligu Varaždinske županije, što je sedmi rang u klupskoj strukturi u Hrvatskoj.</p>